कुछ महीनों/दिनों पहले की खबर है कि उड़ीसा में 8 जुलाई को दो आदिवासी महिलाओं और उनके गोद में दो साल के बच्चे को सुरक्षा बलों नें गोली से उड़ा दिया। छत्तीसगढ़ में सुरक्षा बलों के ऊपर आरोप है कि उन्होंने 13 जून 2016 को आदिवासी युवती मड़कम हिड़मे से बलात्कार करने के बाद उसकी योनी में चाकू डाल कर नाभी तक चीर दिया।अक्तूबर 2015 में फरीदाबाद के सुनपेड़ गांव में दो दलित बच्चों की हत्या कर दी गई। मीडिया ने इस घटना को गंभीरता से लिया जिसकी वजह से प्रशासन से लेकर सरकार तक, सबको तुरंत कर्रवाई करनी पड़ी। अन्यथा हमारे देश में रोज ऐसी घटनाएं होती रहती हैं, लेकिन इन घटनाओं पर न प्रशासन जागता है न ही सरकार। हरियाणा के एक गांव में तब तनाव की स्थिति उत्पन्न हो गई, जब कथित ऊंची जाति के कुछ लोगों ने एक दलित दूल्हे को उसकी बारात में उसे घोड़ा बग्गी पर चढ़ने से रोक दिया और बाराती और पुलिस दल पर पथराव किया।